Chromatica

Chromatica (בעברית: כרומטיקה) הוא אלבום האולפן השישי של הזמרת-יוצרת האמריקאית ליידי גאגא. האלבום יצא לאור ב-29 במאי 2020, על ידי חברת התקליטים אינטרסקופ רקורדס וסטרימליין. יציאתו של האלבום התעכבה במשך כשבעה שבועות בשל מגפת הקורונה. האלבום הופק על ידי גאגא והמפיק בלאד פופ. Chromatica כולל סגנונות של דאנס-פופ, סינת'פופ, ואלקטרופופ עם קטעים של מוזיקת האוס, דיסקו וז'אנרים אלקטרוניים נוספים. האלבום נקרא על שמו של כוכב הלכת הדמיוני דיסטופיה אותו תיארה גאגא כמקום בו "השוויון שולט". באלבום נכללים נושאים של בריאות הנפש, טראומה, ערך עצמי, ומציאת אהבה באמצעות קשיים לצד שיתופי פעולה עם אריאנה גרנדה, אלטון ג'ון ולהקת בלאקפינק. לקידומו, יצאו שלושה סינגלים, הסינגל המוביל "Stupid Love" יצא לאור ב-28 בפברואר 2020 והגיע בשיאו לעשרת המובילים ביותר מ-15 מצעדים בהם באוסטריה, בולגריה, שווייץ, סלובקיה, לבנון וארצות הברית. הסינגל השני, "Rain on Me" בשיתוף עם אריאנה גרנדה יצא ב-22 במאי 2020, וכבש מעל כ-20 מצעדים בהם את מצעד הבילבורד הוט 100. "Sour Candy" יצא כסינגל שיווקי ראשון יום לאחר צאת האלבום ואחריו "Free Woman" כסינגל שיווקי שני. מאוחר יותר יצא "911" כסינגל השלישי מתוך האלבום ב-25 בספטמבר לתחנות הרדיו. בצאתו, Chromatica זכה לביקורות חיוביות ממבקרי המוזיקה והופיע במקום הראשון במצעד הבילבורד 200 בארצות הברית לאחר שמכר כ-274,000 עותקים במדינה בשבוע ליציאתו ובכך הפך לאלבומה השישי של גאגא בראש המצעד. האלבום הגיע בנוסף גם לפסגות מצעדי אוסטרליה, צרפת, מקסיקו, אירלנד, קנדה, פורטוגל, איטליה, הולנד, סקוטלנד ובריטניה בה הפך לאלבום הנמכר ביותר במדינה לשנת 2020. במהלך שנת 2018, נראתה גאגא מקליטה באולפני הקלטות שונים בלוס אנג'לס ובאזור ניו יורק וסביבתה. זאת לאחר שגאגא הוציאה את אלבום הפסקול שלה A Star Is Born, לסרט בו כיכבה. לאחר שהחלו השמועות העלה המפיק בלאד פופ לרשתות המדיה החברתית כי החל לעבוד עם גאגא באחוזתו של הזמר עם המפיק בויז נויז. לאחר מכן המשיכה לפרסם גאגא פרסומים שונים שהיא מקליטה שירים חדשים. ב-12 במרץ 2019, לאחר שהחלו לצוץ שמועות באתרי רכילות שונים שגאגא בהיריון, פרסמה גאגא בעמוד הטויטר שלה "שמועות שאני בהיריון? כן, אני בהיריון עם LG6". ב-29 באוקטובר, פרסמה גאגא תמונה בעמוד האינסטגרם שלה מופיעה דלעת, שלידה טלפון עם התצוגה "Stupid Love". לאחר שמעריצים גילו את שם השיר העתידי, הם הוזהרו כי פרסומים שלהם בנוגע לשם השיר עלולים לפגוע בזכויות יוצרים. בינואר 2020, החלו להופיע שמועות שהסינגל הבכורה של גאגא צפוי לצאת בתחילת חודש פברואר, כאשר האלבום יצא באותו פרק זמן. ב-20 בינואר 2020, החלו לדלוף קליפים וקטעים מהשיר הופצו ברשתות המדיה החברתית השונות, כשהשיר המלא הודלף לאינטרנט ב-21 בינואר 2020. ב-2 במרץ, הודיעה גאגא על צאת האלבום שיקרא "Chromatica", באותו פרסום ציינה כי האלבום צפוי לצאת לאור ב-10 באפריל. באותו היום האלבום נהפך לזמין בהזמנה מוקדמת. ב-24 במרץ, הכריזה גאגא שתדחה את האלבום שהיה שצפוי לצאת ב-10 באפריל, עקב מגפת הקורונה. בהמשך הרחיבה את ושיחפה ממה הגיעה להחלטה: "זו הייתה תקופה מאוד קשה להרבה אנשים, עצרנו את צניחת השיא וכל מה שעשינו כי באמת רציתי להיות יותר ספציפית בשלב מסוים הזה. רציתי לעשות משהו שיעזור לעולם, זה היה מאוד ממוקד. והעבודה עם ארגון הבריאות העולמי על סדרת הקונצרטים הווירטואליים, יחד בבית הייתה דרך בשבילי לדבר על טוב לב שקיים, ועל הדברים שאני מאמינה בהם, זו דרך מאוד ממוקדת, לעומת דרך מופשטת יותר, שהיא מבחינתי כרומטיקה." ב-6 במאי, הכריזה גאגא על תאריך צאת האלבום שיצא ב-29 במאי 2020. המפיק בלאד פופ חזר שוב כמפיק בכיר באלבומה של גאגא, לאחר שהפיק יחד איתה את כל 11 השירים באלבומה "Joanne" אף על פי שלא התחייב להפיק את האלבום אך לאחר שהשמיע את הקלטת הדמו של "Stupid Love" בתקופת סיבוב ההופעות "Joanne World Tour" הצטרף גם לשאר השירים. גאגא אמרה כי הוא היה "מרכז וגרעין ההפקה" שלה בעת יצירת האלבום שאת רובו הקליטו באולפן העבר של פרנק זאפה. היא הוסיפה כי תהליך הקלטתו היה קשה במיוחד מאחר שסבלה מכאבי מחלת הפיברומיאלגיה שגרמו לה "לא לרדת מהספה" כדי להלחין ולהקליט את השירים. היא שיבחה את בלאד פופ כסיבה העיקרית לכך שהצליחה לסיים את עבודתה בהקלטת האלבום מכיוון שהוא הניע אותה "להמשיך הלאה בתהליך" ועזר לה להתגבר על תחושת "האומללות והדיכאון" שחוותה. הם אמרו כי כל שיר התחיל בכך שהם מנגנים בפסנתר ו"בונים את המשך השיר לאחר שקיים חומר איתו אפשר לעבוד". גאגא חשפה כי גילתה כיצד האינטואיציה שלה התפתחה מאז הפקת אלבומה האחרון, בדגש על האופי האמיתי שלה. לאחר שהחלו את עבודתם יחד, גאגא ובלאד פופ החלו להקליט את האלבום במעורבותם של מפיקים שונים אותם הזמינו "על סמך חוזקותיהם לדמיין מחדש את השיר או את הפקתו". המוזיקאית הסקוטית סופי הייתה המפיקה הראשונה אשר בלאד פופ הזמין לעבוד איתם. המפיקים הנוספים שגויסו כללו את ברנס, אקסוואל מלהקת "Swedish House Mafia", סקרילקס, מדון (אשר עבד בעבר עם גאגא באלבום האולפן השלישי שלה, Artpop), צ'אמי, בואיז נואיס, ובנג'מין רייס. בדיון על האווירה בעת הפקת האלבום אמרה גאגא, "קל להיכנס למחשב ולמצוא לופ מגניב, אבל המפיקים איתם אני עובדת לא עובדים כך, כשהם מקבלים השראה הם יוצרים דברים חדשים לגמרי". בראיון עם "Apple Music", היא הוסיפה כי "מעולם לא ראתה כל כך הרבה מפיקים שמוכנים ליצור מוזיקה ובו זמנית לנהל שיחות יום יומיות". בראיון נוסף, עם המגזין "American Songwriter" אמרה כי הם כתבו בין 50 ל-100 שירים במשך יצירת האלבום. גאגא שיתפה פעולה עם הזמר אלטון ג'ון בשיר "Sine from Above", אותו תיארה כ-"מנטור" וכמי "שמילא תפקיד משמעותי בחיי בדרך להחלמתי". המפיק אקסוול עבד עם ג'ון על שיר שלא פורסם אשר בסיומו הפך ל-"Sine from Above" אותו החליט אקסוול ליצור כדואט יחד עם גאגא כאשר נזכר כי הם חברים קרובים. האלבום כולל גם שיתוף פעולה עם הזמרת אריאנה גרנדה בשיר "Rain On Me", אותה תיארה גאגא כ-"אמנית אשר חושה טראומה עצומה באופן דומה בעיני הציבור" אשר היוותה פוטנציאל ליצירת השיר. שיתוף פעולה נוסף של גאגא באלבום הוא עם להקת הבנות הדרום קוריאנית, בלאקפינק בשיר "Sour Candy" בראיון לאתר הבידור היפני "TV Groove" אמר גאגא כי "כאשר התקשרה אליהן ושאלה האם הן רוצות לשתף עימה פעולה, הן שמחו כלכך והיו מלאות מוטיבציה שגרמה לה לרצות לחגוג איתן. מילות השיר הן באנגלית וקוריאנית. לאחר שיצירת "Chromatica" הסתיימה, גאגא הרגישה כי באלבום ישנם מעשים מובחנים וכי קיים בו "קטע קולנועי". בלאד פופ גייס את המוזיקאית מורגן קיבבי כדי שתלחין שלוש פסקות שיסגרו את האלבום. קיבבי וגאגא השקיעו כשבועיים בעבודתן והרכיבו תזמורת בת 26 נפשות להקלטת הקטעים. קיבבי הסבירה שהיא התיישבה עם גאגא ובחנה מספר תמונות, ציורים וסרטים והתחייבה ליצור קטעים מוזיקליים התואמים את אנרגיית האלבום אשר יכולים להתחבר בצורה חלקה לשירים מתוכו. היא הוסיפה כי "נשמת האלבום כבר הייתה שם, ולכן העיבודים נכתבו מתוך כוונה להצים עוד יותר את הפינות והנושאים הרגשיים". תחילה, גאגא רצתה לקרוא לאלבום על שם הסינגל השיווקי השני, "Free Woman" אך בחרה בסופו של דבר ב-"Chromatica" מכיוון שהיא "עדיין נאבקת בלהיות אישה חופשייה". היא תיארה את "Chromatica" ככוכב לכת בו השוויון שולט והסיפה כי "אני חיה על הכוכב הזה, נכנסתי למסגרת שלי, מצאתי את כדור הארץ, מחקתי אותו. כדור הארץ מבוטל, אני חיה על כרומטיקה". כוכב הלכת הדיסטופי של כרומטיקה מופיע בקליפ השיר "Stupid Love" שם גאגא מוצגת כ-"מנהיגה לוחמת אשר עוקבת אחר שבטים הנאבקים על שליטה בעולם רצוף סכסוכים". כריכת האלבום יצאה יחד עם הזמנת האלבום מראשוהציגה סמל על רגע ורוד שקיבל השאווה וסמל היין והיאנג. גאגא הסבירה כי הלוגו של האלבום מכיל "גל סינוס, שהוא הסמל המתמטי לצליל. ומבחינתי, צלילים הם אלו שהבריאו אותי בתקופת חיי, והם ריפאו אותי שוב ביצירת התקליט הזה, וזה באמת על מה מדבר כרומטיקה." ב-5 באפריל 2020 נחשפה העטיפה הרשמית של האלבום, שהראתה את גאגא עם שיער "ורוד מצמר גפן מתוק" לבושה בבגדי גוף מתכתיים עם קוצים ונעצים, זוג מגפי פלטפורמה עם חבל וסכין לעקבים כאשר היא מונחת על סרג מתכת גדול המואר באור ניאון ורוד. טריי אלסטון מ-MTV תיאר את עטיפת האלבום כ-"מקס חלק מטורף, מורטל קומבט ופנטזיית סייבר-פאנק", ואילו הילרי יוז ממגזין הבילבורד מצאה בה השראה מסרטי החייזרים. תצלום עטיפת האלבום צולם על ידי הצלם הגרמני נורברט שוורנר. "Chromatica" הוא אלבום של ז'אנר הדאנס-פופ המושפע משנות התשעים בשילוב אלקטרופופ וסינת'פופ, טכנו, דיסקו, פאנק, טראנס, ויורודאנס. בנוסף הוא מהווה סטייה מז'אנר המוזיקה באלבום האולפן הקודם של גאגא "Joanne" משנת 2016 בו שילבה מוזיקת קאנטרי ורוק, באלבום זה חזרה לסגנון הפופ של אלבומיה הקודמים. לדברי המפיק אקסוול, תהליך הפקת האלבום נועדה כדי ליצור "מוזיקת ריקודים מלאה" תוך כדי הישענות על קטעים של "אולד סקול ורטרו האוס". הנושא העיקרי מאחורי "Chromatica" הוא היכולת לחוש אושר ולרקוד לצלילי המוזיקה גם בתקופה קשה מלאת צער, הוא מדבר על נושאים נוספים כמו בריאות הנפש, דיכאון, בדידות, מציאת אהבה באמצעות קשיים, סבל מהפרעת דחק פוסט טראומטית עקב תקיפה מינית, וערך עצמי. למרות התמודדות האלבום עם נושאים אפלים, רוב שיריו בעלי אווירה חיובית אותה גאגא שאפה לעשות כ-"מהנה ובאופן אנרגטי ממש טהורה. דבר שחלק גדול מהעולם יכול לשמוע ולהוות חלק גדול מחיי היום יום שלהם שיוכל לשמח אותם כל יום מחדש". קורי גרוו ממגזין הרולינג סטון כינה את מוזיקת האלבום כ-"פופ תרפיה", קתרין סנט מפיצ'פורק אמרה עליו כי הוא "התחדשות בלתי מוסתרת של מוזיקת האוס משנות התשעים" וטענה כי בעוד ש-"Joanne" נבחר לאלבום האישי ביותר של גאגא, "Chromatica" מתאים לתואר זה הרבה יותר והוסיפה כי היא "מחייה מחדש את זיכרונותיה מהמיני אלבום משנת 2009, "The Fame Monster". האלבום מחולק לשלושה קטעים ייחודיים, כאשר החלק הראשון מסמל את "תחילתו של מסעה של גאגא לריפוי" עליו אמרה, "שבו אתה מרגיש סוג כזה של אבדון, שזה מה שקורה אם אני מתמודדת עם כל הדברים שמפחידים אותי". נושא זה ממשיך בשיר "Alice" בו היא אומרת "שמי לא אליס אלא אני אמשיך לחפש את ארץ הפלאות" בזאת גאגא אומרת כי היא איננה מוותרת על מציאת האושר בחייה. השיר גם מדבר על מחלות נפש ועל מאבקה למציאת המקום אליו היא שייכת, והוא מושפע מז'אנר הדאנס, האוס, והאלקטרוניקה של שנות התשעים. "Stupid Love" הוא שיר דאנס-פופ ואלקטרופופ "חדור דיסקו" שעוסק ב-"טיפשות עליזה של לאהוב מישהו ולאסוף אומץ לאהוב שוב לאחר שברון לב". כשדיברה על השיר גאגא אמרה כי "כשכולנו מחליטים להיות פגיעים זה מפחיד מאוד עבור הרבה אנשים ויש כל מיני חוקים ומבנים ודברים שנבנו סביבנו... היית שמחה שהם יקרסו כמה שיותר מאותם הלבנים שבנינו סבבינו ואנשים יתחילו להגיד אני רוצה את האהבה הטיפשית שלך, אני אוהב אותך". "Rain on Me" מכיל בתוכו מספר שורות בצרפתית תוך כדי מיזוג ז'אנרים מרובים של דאנס-פופ, דיסקו, אלקטרופופ. הוא מדבר על "התמדה בקשיים" וריפוי ומשתמש במטאפורה של גשם לאלכוהול המשמש לריכוך כאב בבני אדם. הוא תואר על ידי גאגא כ-"חגיגה של דמעות". "Free Woman" מדבר על החזרתה של גאגא לעצמה את זהותה ומגדרה לאחר תקיפתה המינית שעברה, היא אמרה כי נבע מהמחשבה ש-"בימים מסוימים אני הולכת למות, היית כאילו כמו מישהי שהולכת למות בקרוב, אז עדיף שגיד משהו חשוב, עכשיו אני מקשיבה לו ויודעת שאני הולכת לחיות. השיר מתמודד עם הצורך שלנו להיות עם מישהו כדי לשרוד תוך כדי ניסיון להיות אישה חופשייה" ניתן לראות זאת בשורת השיר "אני לא כלום בלי יד יציבה". "Fun Tonight" ממשיך את סגנון הדאנס של אלבומיה הקודמים ומכונה כ-"המנון פרידה" עם אזכורים לתהילה ופפראצי. לדברי גאגא, "מדבור בכך שהיו לילות רבים שבהם אנשים שאהבו אותי, ינסו לגרום לי לחייך או להיות אופטימית אך לא היה לי שום יכולת להיות מאושרת תוך כדי שהם רואים את הניתוק שלי בין המקצוע שלי לעצב האישי שלי. הקטע, "Chromatica II" הוא מבוא לשיר הבא באלבום "911" העוסק בתרופותיה האנטי פסיכוטיות של גאגא. במילות השיר היא מתארת כיצד מחלות נפש השפיעו על העולם הסובב אותה וכיצד היא מתייחסת לעצמה כאויבת הכי גדולה שלה. בשיר "Plastic Doll" היא מתעמתת עם האופו שבו היא אובייקטיבית ומשווה את עצמה לבובת ברבי כפי שאחרים בחייה התייחסו אליה, זהו שיר אירודאנס ודיסקו. "Sour Candy" מציג שיתוף פעולה בין גאגא ללהקת הבנות בלאקפינק ומכיל את השפות אנגלית וקוראנית. סוכריה חמוצה הוא מטאפורה לתפקודן במערכת יחסים והוא כולל ז'אנר דאנס-פופ, אלקטרופופ, דאנס, ומוזיקה אלקטרונית. "Enigma" מדגיש את רצונה של גאגא למסתורין ומראה אותה אומרת למאהב שלה שהיא יכולה להיות כל דבר שירצו". השיר מושפע משנות ה-80 וה-90. "Replay" מתייחס לעברה של גאגא כאשר היא נמצאה במערכת יחסים לא בריאה עם עצמה. "Chromatica III", הוא קטע מוזיקלי שמציג מבוא "דרמטי" לשיר הבא "Sine From Above" שבו שיתפה פעולה יחד עם אלטון ג'ון. השיר מדבר על כוח הריפוי של המוזיקה, ועל מערכת היחסים של גאגא עם כוח עליון והוא מושפע במוזיקה אלקטרונית בשילוב אלקטרופופ, אירו דיסקו, דאנס-פופ, ומוזיקת האוס. "1000 Doves" מכיל נגינת פסנתר וז'אנר טראנס. במילותיו גאגא מיימרת לאהבתה למעריציה ורוצה שיראו בה בן אדם. השיר ה-16 והאחרון של האלבום "Babylon" מושפע ממוזקית דיסקו של שנות ה-90 והוא מדבר על רכילות דבר שנהל לנהל את חייה ולגרום לה להרגיש "קטנה וכבולה". השיר קיבל השוואות לשיר "Vogue" של מדונה. מהדורת הדה לוקס של האלבום מכיל גם את שיר רצועת הבונוס "Love Me Right". בובי קמפבל, מנהלה של גאגא, הצהיר כי השקיע כ-18 חודשים בהקמת קמפיין פרסומי שאותו כינה מנכ"ל אינטרסקופ רקורדס ג'ון ג'ניק כ-"אחת ההשקות הטובות ביותר שתוכננו לאלבום אי פעם". עם זאת, עקב מגפת הקורונה, רוב תוכניותיהן נאלצו להתעכב או להתבטל לחלוטין. בהן נכללו קמפיינים של מותגים, וידאו קליפים והופעות חיות, בהן הופעות מבוטלות בטקס פרסי המוזיקה "iHeartRadio" לשנת 2020 ובפסטיבל המוזיקה והאמנויות של עמק קואצ'לה לשנת 2020. ב-26 במאי וב-28 במאי 2020, הופיעו גאגא ואריאנה גרנדה בסרטוני עדכון מזג אוויר מדומים בשותפות עם ערוץ מזג האוויר בארצות הברית, לקידום שיר הדואט "Rain on Me". בשיתוף פעולה עם החברות אדובי מערכות ולייב ניישן אנטרטיינמנט, הכריזה גאגא על שתי תחרויות מקוונות עם פרס של 10,000 דולר במזומן עבור הזוכה בכל אחת מהן, בהן המשתתפים היו צריכים לעצב ולהמחיש "מה היא משמעות "Chromatica" עבורם" ולאחר מכן ליצור פוסטר בהשראת "Rain on Me" באמצעות אפליקציית קריאייטיב. באוגוסט 2020 אירחה גאגא תוכנית רדיו שבועית באפל מיוזיק שנקראה "רדיו גאגא" בה סיפרה על ההשראות שלה לאלבום. האורחים בתוכנית היו המפיקים באלבום בהם, בראנס, אלטון ג'ון, צ'אמי, ובלאקפינק. ב-28 באוגוסט יצא רמיקס לסינגל השיווקי "Free Woman" כדי לחגוג את הפרק האחרון של תוכנית הרדיו. לאחר מכן השתתפה בקמפיין לבושם "Voce Viva" של ולנטינו, וביצעה גרסה מופשטת של "Sine From Above" עם קבוצת דוגמניות. בדצמבר שלאחר מכן שיתפה פעולה עם חברת העוגיות אוראו והשיקה קו שיתופי של עוגיות אוראו זהובות בצבע ורוד הכוללות תבליטי עוגיות בהשראת האלבום על שמה. ב-30 באוגוסט 2020 ביצעה גאגא הופעה של השירים "Chromatica II", "911", "Rain on Me" ו-"Stupid Love" בטקס פרסי הווידאו קליפים של MTV לשנת 2020, לרגל הופעתה הראשונה בטקס זה מאז שנת 2013 עם השיר "Applause". במהלך ההופעה הצטרפה אריאנדה גרנדה לביצוע הדואט "Rain on Me" כאשר שתיהן לבושות עם מסכות פנים לכל אורך ההופעה. לינדזי זולאדס מעיתון הניו יורק טיימס כינתה את הופעתה בטקס כ-"9 דקות של אנרגטיות ונועזות". "Stupid Love" - יצא לאור ב-28 בפברואר 2020, כסינגל הראשון מתוך האלבום. השיר הגיע לעשרת המובילים בארצות הברית, לבנון, בולגריה, אוסטרליה ושווייץ ולמיקום הראשון בסקוטלנד, הונגריה, ומצעד שירי הדאנס של בילבורד אשר הכתיר אותו כשיר ה-6 הטוב ביותר של אותה שנה. "Rain on Me" - יצא לאור ב-22 במאי 2020, כסינגל השני בשיתוף אריאנה גרנדה. עם יציאתו זכה לביקורות חיוביות והגיע הישר אל המקום הראשון במצעד הבילבורד הוט 100 בארצות הברית, בכך הפך לשיר הצמד נשי הראשון בהיסטוריה שעושה זאת לצד השיר החמישי של גאגא והרביעי של גרנדה בראש המצעד. בנוסף, זכה ב-3 פרסי הווידאו קליפים של MTV בקטגוריות שיר השנה, שיתוף הפעולה הטוב ביותר, והצילום הטוב ביותר. השיר כבש את מצעדי בריטניה, ישראל, הונגריה, סינגפור, יוון, וקנדה. "911" - יצא לאור ב-25 בספטמבר 2020, כסינגל השלישי מתוך האלבום, אותו ביצעה בטקס פרסי הווידאו קליפים של MTV יחד עם שירים נוספים. בניגוד לסינגלים הקודמים, השיר לא זכה להצלחה רבה והגיע בשיאו למקום ה-76 באוסטרליה ול-85 בקנדה. הווידאו קליפ לשיר הציג אזכורים לסרט "צבע הרימונים" משנת 1969. "Sour Candy" - יצא לאור ב-29 במאי 2020, כסינגל שיווקי הראשון מתוך האלבום בשיתוף עם להקת הבנות הדרום קוריאנית בלאקפינק. במצעדים הגיע למקומות הראשונים בסינגפור ומלזיה לצד העשירייה הפותחת באוסטרליה, הונגריה, יוון, וליטא. "Free Woman" - יצא לאור ב-28 באוגוסט 2020 בגרסת רמיקס כסינגל השיווקי השני מתוך האלבום. במצעד שירי הדאנס של בילבורד, הגיע למקום ה-10. ערך מורחב – The Chromatica Ball כדי לקדם את האלבום, גאגא הייתה אמורה לצאת לסיבוב ההופעות השישי שלה, "The Chromatica Ball", באירופה, וצפון אמריקה. אשר היה צפוי להסתיים ב-27 באוגוסט 2021, אך בעקבות מגפת הקורונה נדחה לשנת 2022. עם שחרורו זכה "Chromatica" לשבחים רבים מצד מבקרי המוזיקה. באתר "Metacritic", שמקצה דירוג מתוך 100 נקודות מביקורות של מבקרי המיינסטרים, האלבום קיבל כ-79 נקודות על יד 25 ביקורות שונות. זהו הציון הגבוה ביותר מכל אלבומיה של גאגא באתר. האתר "Album of the Year" חישב ממוצע של כ-77 נקודות לאלבום מתוך 100. ב-"AnyDecentMusic?" הוענק לאלבום כ-7.6 נקודות מתוך 10. ג'ייסון ליפשוט ממגזין הבילבורד כינה את האלבום "קיץ בריחה באיכות הגבוהה ביותר". סטיבן תומאס ארלוויין מהאתר AllMusic העניק לאלבום דירוג של ארבעה מתוך חמישה כוכבים וכינה אותו "אלבום קאמבק שמעולם לא נעלם", והוסיף "אולי היא איבדה את התיאבון להיות פרובוקטורית מוזרה, אבל היא למדה כיצד לחדד ולעצב את ההתקפה שלה, והמיקוד הזה הופך את "Chromatica" לאחד האלבומים העקבים והמספקים שלה". פטריק גומז מ-"The A.V." העניק לאלבום ציון "B", וכתב שאף על פי שהוא "לפעמים תזזיתי ומפורק", השירים בו חזקים ומגוונים. מייקל קראג מהגרדיאן העניק לאלבום 4 מתוך 5 כוכבים, באומרו שהאלבום "מייצג לא רק את התקליט האישי ביותר של גאגא, אלא את הכי פשוט שלה" והשווה אותו לז'אנר האלקטרופופ מיצירות קודמות שלה. עם זאת, הוא הרגיש כמה שירים קצרים מדי באלבום, והרגיש "קלסטרופובי" ו"עובד יתר על המידה". קתרין סנט אסף מפיצ'פורק סברה כי "דיוות הפופ חוזרת לימי הריקודים שלה עם אלבום מהנה ואישי להפליא שהוא בתורו מוזר, תיאטרלי ושאפתן". בסקירה חיובית מאת ג'אם אסוואד ממגין וראייטי כתב כי באלבום יש "עקביות ואחדות קולית, אפילו כשהשירים משוטטים באופן נושא ומלודי בכל רחבי המפה", כמו גם כינה אותו "בסיס סלעי לשלב הבא בקריירה המדהימה של גאגא". האנה מילריאה מ-"NME" נתנה ביקורת חיובית וכינתה את האלבום "שמחה טהורה" וכינתה במיוחד את הפקת התקליט כ-"מבריקה". בהמשך לביקורות החיוביות, ניק סמית מ-"musicOMH" סיכם את ביקורתו בכך שאמר, "אולי אין כאן משהו חדש באמת, אבל למה להתעסק עם הנוסחה הזו כשהיא יכולה לייצר סטירות כה מרתקות והעצמת רחבת הריקודים?". לאה גרינבלט מאנטרטיינמנט ויקלי חשבה ש-"כמעט כל אחד מ-13 השירים שלה נועדו ללחוץ על מרכזי התענוג של המוח עד שהם יכנעו, שוב ושוב, לכפתור ההשמעה". קורי גרוו ממגזין הרולינג סטון חשב כי "גאגא מיקדה את הספקטרום של "Chromatica" בסוג המוזיקה המרגשת את הגוף שמגיע לה באופן טבעי" ואמר כי "רנסאנס הפופ שלה לא יכול היה להגיע בזמן טוב יותר". "Clash" העניק לאלבום דירוג של כ-8 מתוך 10 נקודות וקבע כי "על פני שישה עשר השירים שלו, כרומטיקה הוא לגמרי מעל הראש, אבל בצורה הטובה ביותר. כל שיר הוא המנון של התרסה והעצמה". ניל מק'ורמיק מעיתון הטלגרף כתב כי "כרומטיקה מציעה את גאגא הכי אנרגטית וכוחנית שיש, וזה משהו שצריך לראות", הוא חשד כי "היא תמשיך לחשוף את עצמה לאורך זמן". בכתיבתו עבור האתר "PopMatters", אוון סוודי כינה את האלבום "עבודת מופת מלאה". שרה ג'יימיסון מ-DIY תיארה אותו כ-"אחד התקליטים הכי ישרים ופתוחים שלה עד כה". לורה אלווארז מהעיתון פורבס "כינתה אותו" "האלבום החזק ביותר של השנה בז'אנר הפופ" ושיבחה את גאגא על "האומץ בכתיבת השירים שלה". ביוני 2020, נכלל ברשימת "50 האלבומים הטובים ביותר של שנת 2020 עד כה" של מגזין האנטרטיינמנט ויקלי, רולינג סטון, והבילבורד. בישראל "Chromatica" התקבל בביקורות מעורבות, הכתב אבי גולדברגר מאתר החדשות "וואלה! NEWS" שיבח את האלבום ואמר, "אחרי כמה שנים שבהן הקריירה המוזיקלית שלה הידרדרה, הוציאה גאגא את האלבום "כרומטיקה" והראתה לכולם שהיא עדיין אחת הענקיות. הטקסטים ברמה גבוהה והשירים ברובם נהדרים", והסיף כי "כשכל האופציות המוזיקליות, כפי שהתבטאו בקריירה שלה, פתוחות בפניה. היא יכלה ליצור שירי מחזות זמר כמו בפסקול האחרון (A Star Is Born) לפלרטט עם קאנטרי כמו ב-"Joanne", ליצור ג'אז כמו ב-"Cheek to Cheek", או לחזור ליצור מוזיקת פופ דאנס כמו בתחילת הקריירה שלה. גאגא, תודה לאל, בחרה באופציה האחרונה. האלבום ממשיך את הקריירה שלה כדיוות פופ, מהמקום שהיא החלה לדעוך בו אחרי אלבומה השני "Born this Way". ואילו המבקר בן שלו מעיתון הארץ נתן לו ביקורת שלילית ואמר, "רוב השירים באלבום החדש של ליידי גאגא עשויים מחומרים מוכרים מדי משומשים ומתכלים. אפילו הדואט עם אלטון ג'ון מאכזב. היא נשמעת כמו הולוגרמה של עצמה". Chromatica זכה באלבום השנה בטקס פרסי "BreakTudo" לשנת 2020. הוא זכה במועמדות לאלבום הפופ ווקאלי הטוב ביותר בטקס פרסי הגראמי השנתי ה-63, לצד זכייתה של גאגא בקטגוריית פרס גראמי לביצוע הפופ הטוב ביותר של צמד/להקה עם "Rain on Me" ובכך, עשתה היסטוריה בהיותה האמנית היחידה בכול הזמנים אשר זוכה בקטגוריה פעמיים, וכשיר הצמד הנשי הראשון אשר זוכה בפרס. האלבום זיכה את גאגא במועמדות לפרס בחירת הקהל בקטגוריית אלבום השנה, בקטגוריית האלבום הבינלאומי הטוב ביותר בטקס פרסי המוזיקה של "LOS40" ובמועמדות לפרס המדיה של הליגה ההומו-לסבית נגד השמצה (GLAAD) עבור הקטגוריה של אמן המוזיקה המצטיין. בטקס פרסי דיסק הזהב של יפן בשנת 2021 זכה בקטגוריית אלבום השנה המערבי וב-3 האלבומים המערביים הטובים ביותר. Chromatica הופיע לראשונה במצעד הבילבורד 200 בארצות הברית לאחר שמכר כ-274,000 עותקים בשבוע הראשון ליציאתו במדינה ובכך, הפך לאלבום עם שבוע הפתיחה הגדול ביותר של זמרת בשנת 2020 ולאלבום הנשי השני שכובש את המצעד בשנת 2020 לאחר אלבומה של סלינה גומז, "Rare". גאגא הפכה לאישה השמינית בכל הזמנים אשר מחזיקה בכ-6 אלבומים בראש המצעד לצד ביונסה, מריה קארי, בריטני ספירס, ברברה סטרייסנד, טיילור סוויפט, מדונה, וג'נט ג'קסון בשיא הזמן הקצר ביותר (תשע שנים ויומיים) ובכך שברה את שיא הזמן הקודם של סוויפט (עשר שנים ותשעה חודשים). נכון ליולי 2020, האלבום מכר כ-400,000 עותקים בארצות הברית. בממלכה המאוחדת "Chromatica" מכר כ-52,907 עותקים בשבועו הראשון והגיע לראש מצעד האלבומים אשר מתוכם מכר כ-40,000 עותקים בשלושת ימיו הראשונים. בנוסף, הוא הוכתר כאלבום הפיזי הנמכר ביותר במדינה בטווח הזמן הקצר ביותר בשנת 2020 עד ליציאת אלבומה של קיילי מינוג, Disco. זה הוא אלבומה החמישי של גאגא במקום הראשון בבריטניה לאחר אלבומיה (The Fame (2008) ,The Fame Monster (2009), Born This Way (2011), Artpop (2013, והפסקול A Star Is Born משנת 2018. בשבוע השני נותר במקום הראשון במצעד האלבומים עם כ-12,819 מכירות עותקים. עד סוף שנת 2020, Chromatica הוכתר כאלבום קלטת השמע הנמכר ביותר במדינה וכאלבום ה-22 הנמכר ביותר. ביפן, הגיע למקום השלישי במצעד הרשמי לאחר שמכר כ-14,238 עותקים ביציאתו לשבוע שהסתיים ב-8 ביוני 2020. לצד המיקום הראשון בצרפת עם כ-21,746 עותקים. האלבום הגיע למקום הראשון במצעדי רבים נוספים בהן אוסטריה, פינלנד, איטליה, הולנד, ניו זילנד, פורטוגל ושווייץ. Chromatica החזיק במקום הראשון במשך מספר שבועות באוסטרליה ובקנדה. נכון לינואר 2021, Chromatica מכר כ-842,000 עותקים ברחבי העולם. מידע על האלבום Chromatica באתר MusicBrainz מידע על האלבום Chromatica באתר AllMusic האלבום Chromatica באתר Discogs האלבום Chromatica באתר ספוטיפיי האלבום Chromatica באתר דיזר האלבום Chromatica באתר אפל מיוזיק האלבום Chromatica באתר Last.fm האלבום Chromatica באתר יוטיוב בלאד פופ, מרטין ברסו, אקסוול, סקרילקס, בארנס Lady Gaga by Chromatica, Genius (באנגלית) Lady Gaga’s New Album Chromatica Is Out 4/10, stereogum (באנגלית) Lady Gaga & Boys Noize Are Working Together in the Studio, billboard SOPHIE Confirms Lady Gaga Collab, billboard Rumors I’m pregnant? Yeah, I’m pregnant with #LG6, twitter Lady Gaga Confirms That She’s Hard At Work On ‘LG6’, idolator Bowenbank, Starr (31 באוקטובר 2019). "Lady Gaga Stans Think a Pumpkin Pic Revealed the Name of Gaga's Next Single". Cosmopolitan. נבדק ב-22 בינואר 2020. {{cite web}}: (עזרה) Daw, Stephen (30 באוקטובר 2019). "Did Lady Gaga Just Reveal Her Next Song Title?". Billboard. נבדק ב-22 בינואר 2020. {{cite web}}: (עזרה) Cook, Michael (21 בינואר 2020). "Has Lady Gaga's New Song "Stupid Love" Leaked Online?". Instinct. נבדק ב-22 בינואר 2020. {{cite web}}: (עזרה) Lady Gaga’s New Album Chromatica Is Out 4/10, stereogum Lady Gaga Pushes Back 'Chromatica' Album Due to 'All That Is Going On' With Global Pandemic, billboard Lady Gaga Explains Why She 'Was Too Ashamed to Hang Out' With Ariana Grande During 'Chromatica' Collab, billboard Lady Gaga’s Chromatica Is Now Out 5/29, stereogum Lady Gaga's 'Chromatica' team reveals the history and future of her new era, EW.com (באנגלית) Behind the Album: Lady Gaga Breaks Down What Went Into 'Chromatica', American Songwriter, ‏2020-09-29 (באנגלית) レディー・ガガ インタビュー！ 待望の新作『クロマティカ』で、アリアナ・グランデ、BLACKPINKとのコラボはどうやって実現したの？, tvgroove, ‏2020-05-27 (ביפנית) Brittany Spanos, Brittany Spanos, Lady Gaga Collaborator Morgan Kibby Discusses 'Chromatica' Interludes, Rolling Stone, ‏2020-06-16 (באנגלית) Matthew Strauss, Lady Gaga Announces New Album Chromatica, Pitchfork (באנגלית) Trey Alston, Lady Gaga Is A Caged Cyborg Nightmare On Her Chromatica Cover, MTV News (באנגלית) Lady Gaga Flexes Her 'Chromatica' Claws in New Album Cover Art: See the Pics, Billboard (באנגלית) Nick Remsen, Nicola Formichetti on the Making of Lady Gaga’s New Fashion Alter Ego, Vogue (באנגלית) The Fetish Leather Artists Behind Lady Gaga's 'Chromatica' Armor, PAPER, ‏2020-04-07 (באנגלית) Jeremy J. Fisette, Album Review: Lady Gaga – Chromatica | Beats Per Minute, beatsperminute.com, ‏2020-06-03 (באנגלית) Chromatica - Lady Gaga | Songs, Reviews, Credits | AllMusic (באנגלית אמריקאית), נבדק ב-2020-10-22 Lady Gaga and Ariana Grande slay their pain on new banger 'Rain on Me', EW.com (באנגלית) Lady Gaga's Album 'Chromatica' Is for Epic Home Dance Parties, Time Ranking All 16 Songs From Lady Gaga's 'Chromatica': Critic's Picks, Billboard (באנגלית) Target Bonus Track: Lady Gaga’s “Love Me Right” Is A Gem, idolator, ‏2020-05-29 'Put on Your Superhero Suit': How Lady Gaga Navigated a Year Unlike Any Other, Billboard (באנגלית) Free Woman (Honey Dijon Realness Remix) - Single by Lady Gaga & Honey Dijon, Apple Music (באנגלית) Watch Lady Gaga Lead a Sing-Along, InStyle (באנגלית) Oreo's Lady Gaga-themed cookies are finally here, TODAY.com (באנגלית) Coscarelli, Joe; Ganz, Caryn; Pareles, Jon; Sisario, Ben; Zoladz, Lindsay (2020-08-31). "MTV Video Music Awards: 6 Memorable Moments". The New York Times (באנגלית אמריקאית). ISSN 0362-4331. נבדק ב-2020-10-17. Copied to clipboardClick to copy, The 50 Best Songs of 2020 (So Far): Staff Picks, Billboard (באנגלית) Watch Lady Gaga Flown Like a Kite By Shirtless Muscle Men In '911' Video, Billboard (באנגלית) Sour Candy - Single by Lady Gaga & BLACKPINK, music.apple Lady Gaga, Blackpink Share Confectionary Club Track ‘Sour Candy’, rollingstone Cragg, Michael (2020-05-29). "Lady Gaga: Chromatica review – Gaga rediscovers the riot on her most personal album". The Guardian (באנגלית בריטית). ISSN 0261-3077. נבדק ב-2020-11-09. Chromatica by Lady Gaga reviews | Any Decent Music, www.anydecentmusic.com Lauren Alvarez, How Lady Gaga Revives Pop With Her New Album ‘Chromatica’, Forbes (באנגלית) Lady Gaga – 'Chromatica': the NME review, NME Music News, Reviews, Videos, Galleries, Tickets and Blogs | NME.COM, ‏2020-05-29 (באנגלית) Lauren Alvarez, How Lady Gaga Revives Pop With Her New Album ‘Chromatica’, Forbes (באנגלית) The 50 Best Albums of 2020 (So Far), בילבורד, ‏9 ביוני 2020 Jem Aswad,Chris Willman,Andrew Barker, Jem Aswad, Chris Willman, Andrew Barker, Best Albums of 2020 (So Far), Variety, ‏2020-06-05 (באנגלית) אבי גולדברגר‏, חשבו כבר שהקריירה שלה מתרסקת, אבל ליידי גאגא לא מפסיקה להפתיע, באתר וואלה, 1 ביוני 2020 בן שלו, ליידי גאגא נשמעת באלבום הזה כמו הולוגרמה של עצמה, באתר הארץ, 3 ביוני 2020 BreakTudo Awards 2020: Confira a lista completa de vencedores! | BreakTudo, www.breaktudo.com Facebook, Twitter, Show more sharing options, Facebook, Twitter, 'Happiest Season,' 'Ma Rainey,' 'Vida' and Elmo score GLAAD Media Award nominations, Los Angeles Times, ‏2021-01-28 (באנגלית אמריקאית) LOS40, LOS40 Music Awards 2020: artistas ganadores, LOS40 (בספרדית) Justin Bieber & Megan Thee Stallion Are Top Music Nominees for 2020 E! People's Choice Awards, Billboard (באנגלית) 第35回日本ゴールドディスク大賞, 日本ゴールドディスク大賞 (ביפנית) AllMusic Best of 2020 | AllMusic 2020 in Review, AllMusic (באנגלית) Favorite Pop Albums | AllMusic 2020 in Review, AllMusic (באנגלית) The Best Albums of 2020 - Atwood Magazine, web.archive.org, ‏2020-12-31 Copied to clipboardClick to copy, The 50 Best Albums of 2020: Staff Picks, Billboard (באנגלית) Copied to clipboardClick to copy, The 25 Best Pop Albums of 2020: Staff Picks, Billboard (באנגלית) Clash Albums Of The Year 2020, Clash Magazine (באנגלית) Troy L. Smith, Clevel, .com, Best Albums of 2020: Taylor Swift, The Weeknd, Springsteen & more, cleveland, ‏2020-12-03 (באנגלית) Top 50 Albums of 2020, Consequence, ‏2020-12-01 (באנגלית אמריקאית) The Top 50 Albums of 2020, Crack Magazine Dancing Astronaut presents the Top 20 Electronic Albums of 2020, Dancing Astronaut, ‏2020-12-21 (באנגלית אמריקאית) Dazed, The 20 best albums of 2020, Dazed, ‏2020-12-18 (באנגלית) Subscribe, DIY's Albums of 2020 | Features, diymag.com (באנגלית) Dork, Dork's Albums Of The Year 2020 | Dork, readdork.com, ‏2020-12-15 (באנגלית אמריקאית) The 50 best albums of 2020, The FADER (באנגלית) The 50 best albums of 2020: the full list, the Guardian, ‏2020-12-18 (באנגלית) The Genius Community’s 25 Best Albums of 2020 So Far, Genius (באנגלית) The 25 Best Albums Of 2020, Junkee (באנגלית אמריקאית) The Best Albums of 2020 Ranked, The Line of Best Fit (באנגלית) Bobby Olivier | NJ Advance Media for NJ.com, The 50 albums that saved us from 2020, nj, ‏2020-12-20 (באנגלית) The 50 best albums of 2020, NME, ‏2020-12-11 (באנגלית בריטית) NYLON, NYLON Editors Share Their Favorite Albums Of 2020, Nylon (באנגלית) PEOPLE Picks the Top 10 Albums of 2020, PEOPLE.com (באנגלית) Evan Sawdey, The 15 Best Pop Albums of 2020, PopMatters, PopMatters (באנגלית אמריקאית) Brea Cubit, Presenting 50 of the Best Albums to Drop in 2020, POPSUGAR Entertainment, ‏2020-12-14 (באנגלית אמריקאית) Jonathan Bernstein,Jon Blistein,Jon Dolan,Patrick Doyle,Brenna Ehrlich,Jon Freeman,Kory Grow,Christian Hoard,Joseph Hudak,Elias Leight,Angie Martoccio,Claire Shaffer,Rob Sheffield,Hank Shteamer,Simon Vozick-Levinson,Emily Blake, Jonathan Bernstein, Jon Blistein, Jon Dolan, Patrick Doyle, Year in Review: The 50 Best Albums of 2020, Rolling Stone, ‏2020-12-04 (באנגלית אמריקאית) Brittany Spanos, The Albums That Gave Me Visions of Life After the Pandemic, Slate Magazine, ‏2020-12-18 (באנגלית) Chris Molanphy, America Spent 2020 Retreating Into the Sounds of the Past, Slate Magazine, ‏2020-12-19 (באנגלית) Lindsay Zoladz, The Albums That Found Unexpected Resonance in Lockdown, Slate Magazine, ‏2020-12-18 (באנגלית) The best albums of 2020, from Taylor Swift to BTS and Dua Lipa, Young Post The 15 best new albums that pulled us through this year, Time Out Worldwide (באנגלית) UPROXX MusicTwitter, The Best Pop Albums Of 2020, UPROXX, ‏2020-12-08 (באנגלית אמריקאית) The 100 Best Albums of 2020, www.vice.com (באנגלית) Lady Gaga, Headie One & More On Our Best Albums of 2020 (So Far), Wonderland, ‏2020-09-08 (באנגלית אמריקאית) The Weeknd, Fiona Apple, Run the Jewels and more: Yahoo Entertainment staff picks for best albums of 2020, www.yahoo.com (באנגלית אמריקאית) Lady Gaga Scores Sixth No. 1 Album on Billboard 200 Chart With 'Chromatica', Billboard (באנגלית) The Official Top 40 biggest albums of 2020, www.officialcharts.com (באנגלית) 2020年05月25日～2020年05月31日 オリコン週間 アルバムランキング, ORICON NEWS australian-charts.com - Lady Gaga - Chromatica, australian-charts.com https://twitter.com/snep/status/1268906216245342208, Twitter Lil Baby’s ‘My Turn’ Is MRC Data’s Top Album of 2020, Roddy Ricch’s ‘The Box’ Most-Streamed Song, Billboard (באנגלית) BreakTudo Awards 2020: Confira a lista completa de vencedores! | BreakTudo, www.breaktudo.com E! People's Choice Awards: Tyler Perry, Jennifer Lopez and More Winners Share Inspirational Messages | Hollywood Reporter, www.hollywoodreporter.com The 50 Best Albums of 2020, Rolling Stone, ‏2020-12-04 (באנגלית אמריקאית) World of Wonder’s 2020 WOWIE Awards: Cast Your Votes Now!, web.archive.org, ‏2020-11-27 Chris Willman, Chris Willman, Grammy Awards Nominations 2021: The Complete List, Variety, ‏2020-11-24 (באנגלית אמריקאית) LOS40, LOS40 Music Awards 2020: Conoce los nominados en este programa especial, LOS40, ‏2020-10-15 (בספרדית) May 2024 Albums Accreds.pdf, Dropbox Chromatica Standard Vinyl, ladygaga Chromatica Cassette, ladygaga Chromatica Deluxe, ladygaga (באנגלית) Chromatica Standard, ladygaga (באנגלית)